पाएं अपने शहर की ताज़ा ख़बरें और फ्री ई-पेपरडाउनलोड करें
जबलपुर लार्डगंज थाना क्षेत्र में रहने वाली कक्षा 9वीं की छात्रा को जबरन अगवा कर ले जाने और उसका दैहिक शोषण किए जाने के मामले को लेकर थाने में जमकर हंगामा हुआ। परिजनों का कहना था अपहर्ता के खिलाफ सत कार्रवाई की जाए। थाने में काफी देर चले हंगामे के बाद पुलिस ने अपहरण कर किशोरी का दैहिक शोषण किए जाने का मामला दर्ज कर आरोपी की तलाश शुरू कर दी है। सूत्रों के अनुसार लार्डगंज थाना क्षेत्र में रहने वाली
15 वर्षीय किशोरी विगत 20 मई को घर से लापता हो गई थी। उसकी खोज के बाद परिजनों ने थाने में गुमशुदी की रिपोर्ट दर्ज करायी थी। 30 मई को छात्रा वापस लौटी और उसने परिजनों को बताया कि उसे गुप्तेश्वर निवासी विक्की सोनकर नामक युवक शादी का झांसा देकर कर ले गया था और दस दिनों तक उसका दैहिक शोषण कर छोड़ दिया।
किशोरी द्वारा परिजनों को घटनाक्रम से अवगत कराए जाने के बाद परिजनों ने थाने में सूचना दी थी, लेकिन पुलिस द्वारा प्रकरण दर्ज नहीं किया जा रहा था। आज शाम को हंगामा होने के बाद पुलिस ने आरोपी विक्की सोनकर के खिलाफ धारा 363, 376 के तहत प्रकरण दर्ज कर उसकी तलाश शुरू की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn